Շատերի կարծիքով, սա ժամանակավոր կառավարություն է, եւ ավելին սպասել պետք էլ չէ, սակայն Մարիամ Խաչատրյանը համաձայն չէ այս պնդման հետ․ «Բայց դա մինիմում 1-2 տարի կտեւի, ընտրություններից հետո էլ մի կես տարի այդպես կանցնի, ու արդյունքում կստացվի 1․5-2 տարի, իսկ Հայաստանը չի կարող 2 տարի այդպես կանգնի՝ առանց հստակ ուղենիշների, հատկապես որ արդեն քանդված է երկիրը, 2 տարի էլ սպասենք՝ ավելի կքանդվի։ Հետո՝ եթե չունես դերեկտիվներ, ո՞նց ես քո էլէկտորատը պահելու։ Մինչեւ ընտրություններ ինքը պետք է շատ լավ աշխատի, որ իրեն շարունակեն վստահել, բայց եթե հիմա չաշխատեց, վստահությունը կկորցնի։ Իր կարգախոսը ո՞րն է՝ դուխով, դրանից բացի այլ կարգախոս չեմ տեսել։ Լենինը 2 կարգախոս ուներ՝ «Дружба народов», «Кто был никем, тот станет всем», մնացածն արդեն դրանից էր բխում։ Հասկացանք՝ «նոր եւ երջանիկ Հայաստան», էն մյուսն էլ ասում է՝ «բարգավաճ», նախորդն էլ ասում էր՝ «ապահով», սկզբունքորեն բոլորն էլ նույնն են․ եթե դու ապահով ես, ուրեմն երջանիկ ես, եթե բարգավաճ ես՝ էլի երջանիկ ես։ Հետո մի բան էլ կա՝ այդ երջանկությունը ո՞նց է ապահովելու, մարդու 5 զգայարաննե՞րը պետք է զարգացնի։ Նախեւառաջ մշակույթը, կրթությունը պետք է շատ լավ զարգանան, թե չէ այդ 5 զգայարաններն ամբողջ կյանքում յոգերն էլ փորձում են զարգացնել, բայց չեն կարողանում»։